રાજકોટ, તા. ૧૪ : સતત ચોથા વર્ષે શ્રી રઘુકુળ યુવા ગ્રુપ દ્વારા લોહાણા સમાજ માટે શારદીય નવરાત્રી દરમિયાન તા.૧૦ ઓકટોબરથી તા.૧૯ ઓકટોબર સુધી યોજાનાર ''અકિલા - રઘુવંશી બીટ્સ નવરાત્રી મહોત્સવ''નું આયોજન કરાયું છે. આ મેગા આયોજનની વિશેષ માહિતી આપતા શ્રી રઘુકુળ યુવા ગ્રુપના સંયોજક અને રઘુવંશી યુવાન, મિતેશ રૂપારેલીયા તેની ટીમ સાથે જણાવે છે કે દશ દિવસ દરમિયાન યોજાનાર આ ભવ્ય મહોત્સવમાં હજારો ખેલૈયાઓની ઉપસ્થિતિમાં, મોકળાશથી તેમજ સંપૂર્ણપણે પારીવારીક, ગરીમાપૂર્ણ, મર્યાદાયુકત વાતાવરણમાં ખેલૈયાઓ ઝુમશે.